stanford-oval/wikipedia huggingface dataset:
Life Is Strange: True Colors
Tarina > Juoni > Luku 1: Side A

Alex Chen muuttaa Helping Hands -sijaiskodista isoveljensä Gaben luokse Haven Springsiin, Coloradoon. Hänellä on salaa kyky lukea ihmisten tunteita värikkäinä auroina. Gabe antaa kodin ja työpaikan Black Lantern -baarista ja Alex tutustuu levykaupan omistaja Steph Gingrichiin sekä puistonvartija Ryan Lucaniin, jonka isä Jed omisti Black Lanternin. Kykynsä avulla Alex voi lukea Haven Springsin asukkaiden tunnetiloja ja salaisuuksia sekä valita, että puuttuuko asioihin tai kertooko hän niistä muille. Mutta joutuessaan keskelle Gaben sekä vainoharhaisen Mac Loudonin välistä riitaa, Alex menettää kykyjensä hallinnan ja imee Macin raivon itseensä, pahoinpidellen Macin ja lyöden vahingossa myös Gabeä. Hän tekee baarissa ensimmäisen työvuoronsa ja voi halutessaan kertoa Gaben ja Macin riidasta Macin tyttöystävälle Riley Lethelle. Aamulla Alex kertoo kyvystään Gabelle, ja kuultuaan hänen tyttöystävänsä Charlotte Harmonin pojan, Ethan Lambertin, lähteneen yksin vuorille, he lähtevät Ryanin kanssa etsimään häntä. Gabe pyytää, että lähellä sijaitsevan Typhon Mining -yhtiön uraanikaivoksen työntekijät keskeyttäisivät räjäytystyönsä Ethanin etsinnän ajaksi. Mutta kun Ethan löytyy ja pelastuu, kaivostyöntekijät räjäyttävät kallion keskeytyspyynnöstä huolimatta, ja Gabe putoaa sen seurauksena kuolemaan.
Tarina > Juoni > Luku 2: Lanterns

Kaivoksen turvallisuuspäällikkönä työskennellyt Mac väittää, ettei koskaan saanut Gabelta pyyntöä keskeyttää räjäytystyöt, mutta Ryan ei usko tätä. Alex oppii käyttämään ”novatilaa”, joka muuttaa todellisuutta ja antaa hänen tutkia ihmisten muistoja paremmin. Tämän avulla hän lohduttaa Stephiä ja Ryania, ja saa nämä avautumaan heidän omista muistoistaan Gaben kanssa. Autettuaan myös dementiaan sairastunutta Lethe Flowers -kukkakaupan omistajaa, Eleanor Letheä, Alex etsii Macin käsiinsä ja saa novatilassa hänet tunnustamaan, että Typhon oli kieltäytynyt keskeyttämästä räjäytystöitä, ja siten antanut Gaben kuolla. Yhtiö oli myös painostanut Macia olemaan kertomatta kenellekään. Alex voi myös päättää auttaako Macia rauhoittumaan, mistä rippuu myös osallistuuko Mac Gaben muistotilaisuuteen. Alex kertoo Ryanille kyvystään, ja päättää myös auttaa Stephiä toteuttamaan Gaben keskeneräisen suunnitelman Ethanin keksimiin hahmoihin keskittyvän live-roolipelitapahtuman järjestämisestä. Alex suhtautuu myös epäilyttävästi Typhonin kaivoksen prosessijohtaja Diane Jacobsiin, huomatessaan, että Gaben muistotilaisuuden aikana hänen auransa oli violetti, kun taas muilla se oli keltainen.
Tarina > Juoni > Luku 3: Monster or Mortal

Alex kertoo kyvyistään myös Stephille ja pyytää hänet ja Ryanin mukaansa suunnitelmaan saada Dianen hallusta todisteita Typhonia vastaan. Alex huomaa Dianen tavaroiden joukossa USB-muistitikun ja varastaa sen, Stephin hämätessä Dianea. Tiedostot ovat kuitenkin suojattuja, joten Ryan pyytää Rileylta apua. Myöhemmin, live-roolipelitapahtumassa, Ethan esittää sankari Thaynoria, ja Alex hänen apurinaan toimivaa bardia, jotka etsivät kolmea ”sielujalokiveä” ja kohtaavat viimeisessä taistelussa Jedin näyttelemän kuningas Taborin, Alexin kokiessa kyseinen taistelu novatilassa. Tiedustellessaan välissä Rileylta muistitikun sisällöstä, Alex voi samalla päättää kertooko hänelle Eleanorin dementiasta. Tapahtuman päätyttyä Alex saa novatilan avulla selville, että Charlotte syytti Ethania Gaben kuolemasta, ja voi päättää poistaako Charlotten vihantunteen vaiko ei. Tämän valinta vaikuttaa myös siihen jatkavatko Steph ja Ryan Alexin auttamista vaiko eivät. Lopulta Dianen muistitikulta paljastuu, että Gaben kuoleman aiheuttanut räjähdys oli osa Rhea-projektia, jonka tarkoitus oli toteuttaa salaa toinen samanaikainen räjähdys hautamaan vuonna 2008 tapahtuneeseen kaivosonnettomuuteen liittyvä salaisuus. Alex menee juttelemaan Jedin kanssa. He lähtevät kaivokselle, jossa Jed tunnustaa osallisuutensa onnettomuuteeen ja ampuu Alexia, joka putoaa kaivokseen.
Tarina > Juoni > Luku 5: Side B

Rajatilassa oleva Alex kuvittelee itsensä Helping Hands -sijaiskotiin, kunnes herää kaivoksen pohjalta. Tokkuraisena hän yrittää kiivetä kaivoksessa olevia tikkaita, mutta nämä hajoavat ja hän putoaa. Alex kokee takamaumia lapsuudestaan, jossa näkyy hänen äitinsä kuolema syöpään, isänsä lähtö ja aikansa sijaishoidossa. Ensimmäisessä muistossa Alex ja Gabe ovat 10- ja 14-vuotiaina sairaalassa ja äiti antaa Alexille riipuksensa ja kehuu häntä vahvaksi. Toisessa he ovat lapsuuden kodissaan ja Gabe kertoo, kuinka 11-vuotias Alex piti heidän perheensä kasassa isän ja veljen riidellessä, kunnes isä lopulta jättää lapsensa lastensuojeluviranomaisen huomaan. Kolmannessa muistossa 12-vuotias Alex ja Gabe ovat lastenkodissa ja Gabe kertoo kuinka oli joutunut vaikeuksiin, koska varasti auton ja Alex vietti teini-ikänsä siirtyen sijaisperheistä ja -kodeista toiseen, koska kukaan ei adoptoinut häntä. Lopulta Gabe käskee häntä "nousemaan ja taistelemaan" ja Alex palaa todellisuuteen. Hän sytyttää kuilusta löytämänsä lyhdyn ja yrittää löytää ulospääsyreittiä viereisestä kuilusta, mutta lyhty sammuu. Alex suunnistaa löytämänsä auran avulla ja saa selville kuinka kaivosonnettomuus tapahtui, koska Jed ei halunnut lopettaa kaivaustöitä vaarasta huolimatta. Alex löytää saamansa riipuksen ja ymmärtää, että yksi kuolonuhreista oli hänen isänsä.
Päästyään ulos kaivoksesta Alex saapuu Black Lanterniin, jossa yhteisön jäsenillä on parhaimmillaan kokous. Alex kertoo kaikille kuinka Typhon yritti peitellä onnettomuutta ja Jedin yrittäneen tappaa hänet. Kun Steph, Charlotte, Duckie, Eleanor, Pike ja Ryan ovat joko tukeneet tai kiistäneet Alexin syytökset (pelaajan aiemmista valinnoista riippuen), Alex käyttää voimiaan Jediin, minkä seurauksena Jed tunnustaa poliisille, ja mikä lopettaa Typhonin toiminnan.
Näiden tapahtumien jälkeen Alex visualisoi keskustelun Gaben vision kanssa ja päättää lopulta jäädäkö Haven Springsiin vai lähteäkö etsimään seikkailua muusikkona joko yksin vai Ryanin tai Stephin kanssa.
Ääninäyttelijät

| 0 | 1 | 2 |
| --- | --- | --- |
|  Erika Mori  | … |  Alex Chen (puhe)   |
|  mxmtoon  | … |  Alex Chen (laulu)   |
|  Han Soto  | … |  Gabe Chen   |
|  Katy Bentz  | … |  Steph Gingrich   |
|  Eric Emery  | … |  Ryan Lucan   |
|  Exzinia Scott  | … |  Charlotte Harmon   |
|  Anastasia Davidson  | … |  Diane Jacobs   |
|  Karen Slack  | … |  Eleanor Lethe   |
|  Ignacio Garcia-Canteli  | … |  Ethan Lambert   |
|  Code Lyman  | … |  Jason Pike   |
|  Stephen F. Austin  | … |  Jed Lucan   |
|  Swight Braswell  | … |  Mac Loudon   |
|  Danielle Renee Vivarttas  | … |  Riley Lethe   |
|  Jim Hunt  | … |  Reginald ”Duckie” McAllister III   |
Vastaanotto

Peli on saanut IGN:n arvostelussa arvosanaksi 9/10.
Julkaisun jälkeen peli joutui kiinalaisten netinkäyttäjien arvostelupommituksen kohteeksi, koska siinä näkyy Tiibetin lippu. Hyökkääjien mukaan Tiibet kuuluu Kiinaan.
Aiheesta muualla

Life Is Strange: True Colors MobyGamesissa (englanniksi)
Virallinen sivusto
Isovesirikko

| Isovesirikko |
| --- | --- |

Uhanalaisuusluokitus
 Silmälläpidettävä  
Suomessa::  Erittäin uhanalainen
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Rosidit Rosids
Lahko::  Malpighiales
Heimo::  Vesirikkokasvit Elatinaceae
Suku::  Vesirikot Elatine
Laji::  alsinastrum
Kaksiosainen nimi
 Elatine alsinastrum  L. 
Katso myös
   Isovesirikko Wikispeciesissä   Isovesirikko Commonsissa 
Infobox OKNimi-testi OKIUCN-testi OK: 
Isovesirikko.
Isovesirikko eli komeavesirikko (Elatine alsinastrum) on Euroopassa ja Pohjois-Afrikassa kasvava yksi tai monivuotinen harvinainen uposkasvi. Suomessa laji on nykyisin uhanalainen.
Ulkonäkö ja koko

Isovesirikko kasvattaa 5–40 senttimetriä pitkän pystyn tai kohenevan, suikertelevan varren. Varsi on paksu ja niukasti haarova. Säteittäin olevat ruodittomat lehdet ovat korvakkeellisia ja ehytlaitaisia. Uposlehtikiehkurat ovat 8–15 lehtisiä ja soikeita, ilmaversossa lehtiä on 3–5 kappaletta ja ne ovat muodoltaan tasasoukkia. Kukat ovat perättömiä ja sijaitsevat yksittäin ilmaverson lehtien hangoissa. Kukan verhiö ja teriö ovat neljälehtisiä. Heteitä on kahdeksan. Isovesirikko kukkii heinä-syyskuussa. Kasvi tuottaa runsaasti siemeniä, jotka voivat säilyä maassa vuosikausia siemenpankkina. Se leviää myös kasvullisesti katkenneista varren palasista.
Levinneisyys

Isovesirikon levinneisyysalue on laaja, mutta se on kaikkialla harvinainen. Lajia tavataan suurimmassa osassa Eurooppaa, Pohjois-Afrikassa ja Turkissa. Pohjoismaissa isovesirikkoa tavataan ainoastaan Suomessa, ja sitä ei myöskään esiinny Baltiassa. Suomessa lajia on tavattu Satakunnasta Kymenlaaksoon, Hämeeseen ja Pirkanmaalle. Laji on voimakkaasti taantunut ja vahvimmat esiintymät ovat nykyään Satakunnassa ja Varsinais-Suomessa.
Elinympäristö

Isovesirikko kasvaa savisissa ojissa, savenottokuopissa ja vesihaudoissa matalassa vedessä tai joskus täysin upoksissa. Suomessa lähes kaikki kasvupaikat ovat ihmisen muovaamia. Perinteisen laidunnuksen loppuminen, salaojitus sekä lammikoiden umpeenkasvu ja kuivaaminen ovat suuresti vähentäneet isovesirikolle sopivia kasvupaikkoja.
Käyttö

Isovesirikkoa kasvatetaan myös akvaariokasvina.
Aiheesta muualla

Kasviatlas 2020: Isovesirikon levinneisyys Suomessa.
Kuva
Janne Grönroos

| Janne Grönroos |
| --- | --- |

Henkilötiedot
Syntynyt: 21. elokuuta 1984 (ikä 40) Hanko
Kansalaisuus:  suomalainen
Ammatti:  radiojuontaja, koomikko, muusikko
Janne Grönroos (s. 21. elokuuta 1984 Hanko) on suomalainen televisio- ja radiojuontaja ja stand up -koomikko. Hän on juontanut Yle X3M -kanavalla muun muassa ohjelmia Listan, Galleriet, Blond ja Succémorgon. Vuonna 2012 Grönroos julkaisi ruotsalaisen laulaja Pandoran kanssa dueton ”Drottningen av Åland”, jota on YouTubessa kuunneltu ja katseltu yli puoli miljoonaa kertaa. Vuoden 2021 alusta alkaen hän on toiminut Efter Nion toisena juontajana. Kesällä 2021 hän juonsi omaa keskusteluohjelmaansa Huippuilta Janne Grönroosin seurassa.
Grönroos alkoi opiskeluaikoinaan Vaasassa seurustella laulaja Krista Siegfridsin kanssa, ja he kihlautuivat lokakuussa 2014, avioituivat vuonna 2017 ja erosivat vuonna 2019.
Grönroos sai lapsen heinäkuussa 2022.
Jarkko Värttö

| Henkilötiedot |
| --- | --- | --- | --- |
Syntymäaika: 24. helmikuuta 1989 (ikä 35)
Syntymäpaikka: Espoo, Suomi
Pelipaikka: oikea laitapuolustaja
Pituus: 178 cm
Junioriseurat
0000–2001: KaPy
2002–2003: EsPa
2004–2005: VJS
Seurat
| Vuodet | Seura | O | (M) |
| 2006–2008 | GrIFK | 69 | (4) |
| 2009 | Honka | 0 | (0) |
| 2009 | → Pallohonka | 11 | (0) |
| 2009–2010 | FC Lahti | 31 | (0) |
| 2011 | TamU | 0 | (0) |
| 2011–2013 | IFK Mariehamn | 57 | (0) |
| Yhteensä | Yhteensä | 168 | (4) |
Maajoukkue
| 2008 | Suomi U19 | 4 | (0) |
| 2008 | Suomi U20 | 2 | (0) |
| 2009 | Suomi U21 | 3 | (0) |
 Seurajoukkueuran tilastot kattavat vain kansalliset sarjat.
Jarkko Värttö (s. 24. helmikuuta 1989 Espoo) on entinen suomalainen jalkapalloilija. Hän oli pelipaikaltaan oikea laitapuolustaja, mutta pystyi pelaamaan myös vasemmalla.
Värttö on Kauklahden Pyrinnön kasvatti. Hän edusti urallaan Grankulla IFK:ta, FC Honkaa,, FC Lahtea, Tampere Unitedia sekä IFK Mariehamnia.
Aiheesta muualla

Veikkausliigan tietokanta
Profiili Futismaailma.com-sivustolla[vanhentunut linkki]
Profiili (Arkistoitu – Internet Archive) Guardian Football (englanniksi)
Japanin kansallisaarteet

Kansallisaarteiksi valittujen taide- ja käsityöesineiden jakautuminen prefektuureittain
Kansallisaarteiksi valittujen rakennusten jakautuminen prefektuureittain
Kansallisaarteet (jap. 国宝, kokuhō) ovat Japanin kulttuuriomaisuuden arvokkaimpana pidetty osa, joiden valitsemisesta vastaa maan kulttuuriministeriö (MEXT) kulttuuriasiain viraston eli Bunka-chōn ehdotuksesta. Kansallisaarteet käsittävät esimerkiksi rakennuksia, taideteoksia, käsityöesineitä ja historiallisia dokumentteja. Kansallisaarteeksi nimitettävän kohteen täytyy olla valittu tärkeäksi kulttuuriomaisuudeksi, ja sen tulee olla ”maailmankulttuurin näkökulmasta arvokas, kansalaisten aarteeksi kelpaava korvaamaton esine”. Kansallisaarteet ovat tyypillisesti taiteellisesti erityisen korkealaatuisia tai historiallisesti merkityksellisiä esineitä ja rakennuksia.
Kansallisaarteiden valitseminen aloitettiin maan šintolaisten pyhäkköjen ja buddhalaisten temppelien joukosta vuonna 1897. Vuonna 1929 järjestelmää laajennettiin käsittämään myös muu kulttuuriomaisuus. Nykyinen luokitus syntyi kuitenkin vuonna 1950, kun maassa hyväksyttiin uusi kulttuuriomaisuuden suojelulaki (Bunkazai hogohō). Aiemmat kansallisaarteet nimitettiin tärkeäksi kulttuuriomaisuudeksi, jonka joukosta valittiin suppeampi, 181 kansallisaarteen luokka. Kansallisaarteiden valinnasta oli alun perin vastuussa erityinen komitea, jonka tehtävät siirtyivät kulttuuriasiain virastolle vuonna 1968. Vuonna 2019 kansallisaarteita oli valittu yhteensä jo 1 116 kappaletta.
Japanissa valitaan myös ”eläviä kansallisaarteita”; he ovat henkilöitä, joilla on tärkeäksi aineettomaksi kulttuuriomaisuudeksi määritelty taito.
Kuvia

Hasegawa Tōhakun maalaus Mäntyjä, 1500-luku
Matsumoton linna
Kokin-wakashū-runoantologian käsikirjoitus, 1100-luku
Aiheesta muualla

Kuvia tai muita tiedostoja aiheesta Japanin kansallisaarteet Wikimedia Commonsissa
Joe Fulks

Fulks vuonna 1946
Joseph Franklin "Jumping Joe" Fulks (26. lokakuuta 1921 – 21. maaliskuuta 1976) oli yhdysvaltalainen koripalloilija.
Fulks pelasi Philadelphia Warriorsissa vuosina 1946–1954. Hän sai 10. helmikuuta 1949 63 pistettä yksittäisessä pelissä Indianapolis Jetsiä vastaan; tämän NBA:n yhden pelin piste-ennätyksen rikkoi vasta Elgin Baylor 8. marraskuuta 1959.
Fulks kuoli ampumavälikohtauksessa 54-vuotiaana ja sai vuonna 1978 postuumin paikan Basketball Hall of Famessa.
Jaroslav Kudrna

| Jaroslav Kudrna |
| --- | --- |

Henkilötiedot
Syntynyt: 5. joulukuuta 1975 (ikä 48) Hradec Králové, Tšekkoslovakia
Kansalaisuus:   Tšekki
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  84 kg
Seura
Seura:  HC Bílí Tygři Liberec
Sarja:  ČEL
Pelinumero:  21
Pelaajaura
Pääsarjaura:  1993–
Aik. seurat:  HC Hradec Králové (ČEL) HC Pardubice (ČEL) Kentucky Thoroughblades (AHL) HC Lasselsberger Plzeň (ČEL) HC Ocelaři Třinec (ČEL) Metallurg Magnitogorsk (KHL)
NHL-varaus:  142. varaus, 1995 San Jose Sharks
Jaroslav Kudrna (s. 5. joulukuuta 1975 Hradec Králové, Tšekkoslovakia) on tšekkiläinen jääkiekkoilija. Kudrna pelaa tällä hetkellä Tšekin Extraligan HC Bílí Tygři Liberecissä. Hän on ollut voittamassa Magnitogorskissa niin Venäjän mestaruutta 2007, kuin Euroopan seurajoukkueiden mestaruutta 2008. Kudrna on San Jose Sharksin 142. varaus vuodelta 1995.
Jaroslav Kvapil

Jaroslav Kvapil vuonna 1897
Jaroslav Kvapil (25. syyskuuta 1868 Tšudenice – 10. tammikuuta 1950 Praha, Itävalta-Unkari) oli tšekkiläinen runoilija, näytelmäkirjailija ja libretisti.
Vuodesta 1900 hän toimi Prahan Kansallisteatterin johtajana. Vuosina 1921–1928 hän toimi Vinohradyn teatterin johtajana. Hän kirjoitti kuusi näytelmää, mutta parhaiten hänet muistetaan libreton kirjoittamisesta Antonín Dvořákin oopperaan Rusalka.
Jalkapallon alle 20-vuotiaiden naisten maailmanmestaruuskilpailut

Jalkapallon naisten alle 20-vuotiaiden maailmanmestaruuskilpailut (FIFA U-20 Women's World Cup) on Kansainvälisen jalkapalloliiton FIFA:n järjestämä jalkapalloturnaus alle 20-vuotiaille naisille. Turnaus järjestetään kahden vuoden välein. Ensimmäisen kerran turnaus pelattiin vuonna 2002, jolloin ikärajana oli 19 vuotta. Vuonna 2006 ikäraja nostettiin 20 vuoteen.
Turnaukset

| Kisat | Isäntämaa | Loppuottelu> Mestari | Loppuottelu> Tulos | Loppuottelu> Hopeaa | Pronssiottelu> Pronssia | Pronssiottelu> Tulos | Pronssiottelu> 4. sija |
| --- | --- | --- | --- | --- | --- | --- | --- |
| 2002 |  Kanada |  Yhdysvallat | 1–0 ja. |  Kanada |  Saksa | 1–1 (4–3 rp.) |  Brasilia |
| 2004 |  Thaimaa |  Saksa | 2–0 |  Kiina |  Yhdysvallat | 3–0 |  Brasilia |
| 2006 |  Venäjä |  Pohjois-Korea | 5–0 |  Kiina |  Brasilia | 0–0 (6–5 rp.) |  Yhdysvallat |
| 2008 |  Chile |  Yhdysvallat | 2–1 |  Pohjois-Korea |  Saksa | 5–3 |  Ranska |
| 2010 |  Saksa |  Saksa | 2–0 |  Nigeria |  Etelä-Korea | 1–0 |  Kolumbia |
| 2012 |  Japani |  Yhdysvallat | 1–0 |  Saksa |  Japani | 2–1 |  Nigeria |
| 2014 |  Kanada |  Saksa | 1–0 |  Nigeria |  Ranska | 3–2 |  Pohjois-Korea |
| 2016 |  Papua-Uusi-Guinea |  Pohjois-Korea | 3–1 |  Ranska |  Japani | 1–0 |  Yhdysvallat |
| 2018 |  Ranska |  Japani | 3–1 |  Espanja |  Englanti | 1–1 (4–2 rp.) |  Ranska |
| 2022 |  Costa Rica |  Espanja | 3–1 |  Japani |  Brasilia | 4–1 |  Alankomaat |
| 2024 |  Kolumbia |  Pohjois-Korea | 1–0 |  Japani |  Yhdysvallat | 2–1 |  Alankomaat |
Menestys maittain

| Nro | Joukkue | Kulta | Hopea | Pronssi | Yhteensä |
| --- | --- | --- | --- | --- | --- |
| 1 |  Saksa | 3 | 1 | 2 | 6 |
| 2 |  Yhdysvallat | 3 | 0 | 2 | 5 |
| 3 |  Pohjois-Korea | 3 | 1 | 0 | 4 |
| 4 |  Japani | 1 | 2 | 2 | 5 |
| 5 |  Espanja | 1 | 1 | 0 | 2 |
| 6 |  Kiina | 0 | 2 | 0 | 2 |
| 6 |  Nigeria | 0 | 2 | 0 | 2 |
| 8 |  Ranska | 0 | 1 | 1 | 2 |
| 9 |  Kanada | 0 | 1 | 0 | 1 |
| 10 |  Brasilia | 0 | 0 | 2 | 2 |
| 11 |  Etelä-Korea | 0 | 0 | 1 | 1 |
| 11 |  Englanti | 0 | 0 | 1 | 1 |
Jamin minareetti

| Jamin minareetti |
| --- | --- |

Sijainti:  Firuzkuh, Shahrak, Afganistan
Koordinaatit:  34°23′47″N 64°30′57″E﻿ / ﻿34.396386°N 64.515888°E﻿ / 34.396386; 64.515888
Rakennustyyppi:  minareetti
Rakennusmateriaali:  tiili
Valmistumisvuosi:  n. 1194
 fiJamin minareetti 
  
Jamin minareetti on 65 metriä korkea minareetti Afganistanissa Ghowrin maakunnassa Hari Rud -joen varrella. Se sijaitsee vuorien keskellä 2 400 metrin korkeudessa. Kokonaan poltetusta tiilestä rakennettu minareetti on kuuluisa monimutkaisesta kuvioinnistaan, jossa on muun muassa jakeita Koraanista. Minareetti ja sitä ympäröivä arkeologinen alue kuuluvat UNESCOn maailmanperintöluetteloon.
Arkkitehtuuri

Jamin minareetti on 65 metriä korkea poltetusta tiilestä rakennettu minareetti, joka lepää kahdeksankulmaisen perustuksella, jonka halkaisija on 9 metriä. Tiilet on muurattu kalkkilaastilla. Tornirakennelma on jaettu neljään ylöspäin kapenevaan lieriömäiseen osaan. Rakennelman sisällä oleva portaikko johtaa kolmelle parveketasanteelle, joiden puiset balustradit ovat käytännössä tuhoutuneet. Huipulla uskotaan olleen lyhty. Uskotaan, että Jamin minareetti on toiminut esikuvana rakennettaessa Delhissä sijaitseva Qutub Minar -tornia, joka on maailman korkein tiiliminareetti.
Minareetin ulkopinta on kokonaisuudessaan koristeltu geometrisillä kuvioilla. Alimmainen osa minareetista on kaikista koristeellisin. Se on jaettu pystysuunnassa kahdeksaan segmenttiin, joiden kolmiulotteiset ornamentit aiheuttavat valon ja varjojen kuvioita. Jokaisen segmentin halki kulkee ohut nauha, jossa on kuufalaisella kirjoituksella Koraani 19. suura, Marian suura. Kuufalaista kirjoitusta on myös minareetin toisessa ja kolmannessa osiossa.
Sisätiloissa kulkee ensimmäisen parvekkeen korkeudelle portaikko, jonka varrella on tasaisin väliajoin ikkunoita. Ensimmäisen ja toisen parvekkeen väliselle alueella on kuusi tiilitasennetta, joita minareetin seinästä ulkonevat jyrkät ja kapeat rappuset.
Kuva sisältä
Ulkoseinän kuviointia
2006
Historia

Jamin minareetti rakennettiin luultavasti noin vuonna 1194, ja se on yksi harvoista Ghuridien valtakunnasta jäljellejääneistä monumenteista. Rakennus on omistettu ghuridien hallitsijalle Ghiyath al-Din Muhammadille, ja sen uskotaan olevan rakennettu Ghaznin takaisinvaltaamisen muistoksi. Ghuridien kesäpääkaupungin Firuzkuhin sijainti on epävarma, mutta tutkijat uskovat, että Jamin minareetti sijaitsi kaupungissa tai sen lähellä.
Kun mongolit tuhosivat 1200-luvulla monia Keski-Aasian kaupunkeja ja rakennelmia, Jamin minareetti säilyi kuitenkin koskemattomana. Tähän saattoi vaikuttaa se, että sitä pystyi käyttämään vahtitornina. Minareetti unohdettiin kuitenkin hiljalleen.
Ensimmäiset länsimaiset maininnat Jamin minareetista on vuodelta 1886, jolloin Thomas Holdich raportoi siitä Afganistanin rajakomission tutkimusten yhteydessä. Alueen ensimmäisen tieteellisen tutkimuksen suorittivat 1950-luvun lopulla ranskalaiset André Maricq ja Gaston Wiet. Arkeologisia tutkimuksia tehtiin 1970-luvulla, mutta sitten Neuvostoliiton valtauksen jälkeen 1979 alkoi useita vuosia kestänyt epävakaa aikakausi. Britanniassa aloitettiin vuonna 2003 Jamin minareetin arkeologinen projekti, jonka tarkoituksena oli tutkia alueen arkeologista perintöä.
Suojelu ja uhat

Jamin minareettia uhkaavat tällä hetkellä eroosio, veden imeytyminen ja tulvat, sillä sen lähellä virtaa kaksi jokea. Lisäksi maanjäristykset ovat alueella yleisiä. Ryöstelijät ja laittomat kaivaukset ovat olleet myös ongelmana ympäröivällä arkeologisella alueella. Minareetti on alkanut kallistua, mutta sen tukemiseksi tehdään työtä.
Aiheesta muualla

Wikimedia Commonsissa on kuvia tai muita tiedostoja aiheesta .
Jamin minareetin arkeologinen projekti (Arkistoitu – Internet Archive) (englanniksi)
UNESCOn maailmanperintökohteet (englanniksi)
World Heritage Tour - panoraamakuvia Jamista (Arkistoitu – Internet Archive)
Minareetin monimutkaista kuviointia
Minareetti on alkanut kallistua.
Jaime St. James

| Jaime St>  James |
| --- | --- |

Henkilötiedot
Syntynyt: 1960 Portland, Oregon, Yhdysvallat
Ammatti:  laulaja, lauluntekijä
Muusikko
Aktiivisena:  1981-
Tyylilajit:  Hard rock
Soittimet:  laulu, huuliharppu
Yhtyeet:  Black 'n Blue Warrant Cold Gin
Levy-yhtiöt:  Majestic Rock Records
Aiheesta muualla
www.jaimestjames.com
  [ Muokkaa Wikidatassa ] [ ohje ]  
Jaime St. James (oik. James Pond, s. 1960, Portland, Yhdysvallat) on yhdysvaltalainen muusikko, joka muistetaan parhaiten Black 'n Bluen ja Warrantin laulajana.
Black 'n Blue

Black 'n Blueen James liittyi vuonna 1981. Black 'n Blue oli suosionsa huipulla 1984-1987, jolloin lopetti uransa. James on ollut mukana kaikilla viidellä studioalbumilla. Black 'n Blue hajosi monta kertaa ja vuonna 1997 yhtye menetti oman kirkkaan tähtnsä, kitaristi Tommy Thayerin, joka siirtyi Cold Gin nimiseen Kiss-coveryhtyeeseen, jonka kautta Thayer myös pääsi yhteistyöhön Kissin kanssa ja lopulta yhtyeen kitaristiksi alkuperäiskitaristi Ace Frehleyn erottua yhtyeestä. Black 'n Bluen albumit 80-luvulla olivat menestyksiä mutta yksikään myöhempi albumi ei ole yltänyt kultalevyyn oikeuttavaan myyntiin.
Warrant

Warrant oli eräänlainen sivuharrastus Jamesille Black 'n Bluen hajottua kolmannen kerran. Hän keskittyi enemmänkin uusien kappaleiden kirjoittamiseen Black 'n Bluelle, sillä hänellä oli suunnitelmissa upea reunion-kiertue. Silloinen kitaristi Shawn Sonneschein saisi poistua ja Tommy Thayer tulla tilalle. Thayer kieltäytyi, koska Kiss suunnitteli valtavaa Euroopan kiertuetta vuodeksi 2008. Myöhemmin Thayer kuitenkin suostui esiintymään muutaman keikan ajan, jos reunion joskus tapahtuisi. Vuonna 2007 Warrantiin kyllästynyt James perusti Black 'n Bluen uudelleen ja Thayer esiintyi pari keikkaa, mutta samana vuonna Black 'n Blue hajosi ja James oli taas Warrantissa. Vuonna 2008 James kasasi Black 'n Bluen viidennen kerran ja erosi Warrantista.
Cold Gin

Cold Gin on vähemmän suosiota saanut Kiss-coveryhtye johon kitaristi Tommy Thayer liittyi vuonna 1997 erotessaan Black 'n Bluesta. James seurasi perässä, mutta Thayerin lähdettyä vuonna 2002 kitaristiksi Kissiin, Cold Gin hajosi ja James kasasi Black 'n Bluen uudelleen.